Na podlagi 29. člen Zakona o lokalni samoupravi (Zakon o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [11/18](http://www.uradni-list.si/1/objava.jsp?sop=2018-01-0457) – ZSPDSLS-1 in [30/18](http://www.uradni-list.si/1/objava.jsp?sop=2018-01-1356)), 29. člena Zakona o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP, [96/15](http://www.uradni-list.si/1/objava.jsp?sop=2015-01-3772) – ZIPRS1617 in [13/18](http://www.uradni-list.si/1/objava.jsp?sop=2018-01-0544),Zakona o stvarnem premoženju države in samoupravnih lokalnih skupnosti (Uradni list RS, št. [11/18](http://www.uradni-list.si/1/objava.jsp?sop=2018-01-0457))), Uredbe o stvarnem premoženju države in samoupravnih lokalnih skupnosti (Uradni list RS, št. [31/18](http://www.uradni-list.si/1/objava.jsp?sop=2018-01-1412)**)** in 18. člena Statuta Občine Hrastnik (Uradni vestnik Zasavja, št. 26/18) je Občinski svet Občine Hrastnik na 3. redni seji, dne 6. 2. 2019 sprejel

**ODLOK O PRORAČUNU**

**OBČINE HRASTNIK ZA LETO 2019**

1. SPLOŠNA DOLOČBA

 1. člen

 ( vsebina odloka)

S tem odlokom se za Občino Hrastnik za leto 2019 določajo proračun, postopki izvrševanja proračuna ter obseg zadolževanja in poroštev občine in javnega sektorja na ravni občine ( v nadaljnjem besedilu: proračun).

2. VIŠINA SPLOŠNEGA DELA PRORAČUNA IN STRUKTURA POSEBNEGA DELA PRORAČUNA

1. člen

( sestava proračuna in višina splošnega dela proračuna)

V splošnem delu proračuna so prikazani prejemki in izdatki po ekonomski klasifikaciji do ravni kontov.

Splošni del proračuna se na ravni podskupin kontov določa v naslednjih zneskih:

A. BILANCA PRIHODKOV IN ODHODKOV

 v evrih

Skupina/podskupina Proračun leta 2019

|  |  |  |
| --- | --- | --- |
| **I.** | **SKUPAJ PRIHODKI (70+71+72+73+74)**  | **10.101.598** |
|  | **TEKOČI PRIHODKI** | **7.882.255** |
| **70** | **DAVČNI PRIHODKI** | **6.260.684** |
| 700 | Davki na dohodek in dobiček | 5.145.586 |
| 703 | Davki na premoženje | 911.788 |
| 704 | Domači davki na blago in storitve | 203.310 |
| **71** | **NEDAVČNI PRIHODKI** | **1.621.571** |
| 710 | Udeležba na dobičku in dohodki od premoženja | 1.167.473 |
| 711 | Takse in pristojbine | 6.000 |
| 712 | Globe in druge denarne kazni | 5.100 |
| 714 | Drugi nedavčni prihodki | 442.998 |
| **72** | **KAPITALSKI PRIHODKI** | **19.272** |
| 720 | Prihodki od prodaje osnovnih sredstev  | 9.272 |
| 722 | Prihodki od prodaje zemljišč in neopredmetenih sredstev | 10.000 |
| **73** | **PREJETE DONACIJE** | **21.000** |
| 730 | Prejete donacije iz domačih virov | 21.000 |
| **74** | **TRANSFERNI PRIHODKI** | **2.179.071** |
| 740 | Transferni prihodki iz drugih javnofinančnih institucij | 483.334 |
| 741 | Prejeta sredstva iz državnega proračuna iz sredstev proračuna Evropske unije | 1.695.737 |
|  |  |  |

**II. SKUPAJ ODHODKI 10.546.015**

|  |  |  |
| --- | --- | --- |
| **40** | **TEKOČI ODHODKI** | **2.518.192** |
| 400 | Plače in drugi izdatki zaposlenim | 566.319 |
| 401 | Prispevki delodajalcev za socialno varnost | 88.992 |
| 402 | Izdatki za blago in storitve | 1.666.881 |
| 403 | Plačila domačih obresti | 7.000,00 |
| 409 | Rezerve | 189.000 |
| **41** | **TEKOČI TRANSFERI** | **4.032.298** |
| 410 | Subvencije | 263.094 |
| 411 | Transferi posameznikom in gospodinjstvom | 2.030.012 |
| 412 | Transferi nepridobitnim organizacijam in ustanovam | 364.798 |
| 413 | Drugi tekoči domači transferi | 1.374.394 |
| **42** | **INVESTICIJSKI ODHODKI** | **3.832.023** |
| 420 | Nakup in gradnja osnovnih sredstev | 3.832.023 |
| **43** | **INVESTICIJSKI TRANSFERI** | **163.501** |
| 431 | Investicijski transferi pravnim in fizičnim osebam, ki niso proračunski uporabniki | 80.800 |
| 432 | Investicijski transferi proračunskim uporabnikom | 82.701 |

**III. PRORAČUNSKI PRESEŽEK (PRIMANJKLJAJ) -444.417**

 (I – II) (Skupaj prihodki minus skupaj odhodki)

**III.1. PRIMARNI PRESEŽEK (PRIMANJKLJAJ)**

(Skupaj prihodki brez prihodkov od obresti minus skupaj odhodki

 brez plačil obresti) **-437.441**

**III.2. TEKOČI PRESEŽEK (PRIMANJKLJAJ)**

(70 + 71) – (40 + 41) (Tekoči prihodki minus tekoči odhodki in tekoči transferi)  **1.331.765**

# B. RAČUN FINANČNIH TERJATEV IN NALOŽB

Skupina/podskupina Proračun leta 2019

**IV. PREJETA VRAČILA DANIH POS. IN PRODAJA KAPIT.DEL. 0**

75 PREJETA VRAČILA DANIH POS.IN PRODAJA KAPIT.DEL. 0

752 Kupnine iz naslova privatizacije 0

## V. DANA POSOJILA IN POVEČANJE KAPIT. DELEŽEV 0

44 DANA POSOJILA IN POVEČANJE KAPITALSKIH DELEŽEV 0

440 Dana posojila 0

VI. PREJETA MINUS DANA POS. IN SPREMEM.KAP.DEL.(IV-V) 0

# C. RAČUN FINANCIRANJA

Skupina/podskupina Proračun leta 2019

**VII. ZADOLŽEVANJE**

50 ZADOLŽEVANJE 0

500 Domače zadolževanje 0

**VIII. ODPLAČILA DOLGA**

## 55 ODPLAČILA DOLGA 276.148

550 Odplačila domačega dolga 276.148

**IX. SPREMEMBA STANJA SREDSTEV NA RAČUNU -720.565**

 ( I+IV+VII-II-V-VIII)

**X. NETO ZADOLŽEVANJE ( VII-VIII) -276.148**

**XI. NETO FINANCIRANJE (VI+X-IX) 444.417**

**XII. STANJE SREDSTEV NA RAČUNIH NA DAN 31.12. PRET. LETA 720.565**

 ( 9009 Splošni sklad za drugo)

**Posebni del proračuna se določa za naslednje programe (v evrih):**



Posebni del proračuna sestavljajo finančni načrti neposrednih uporabnikov, ki so razdeljeni na naslednje programske dele: področja proračunske porabe, glavne programe in podprograme, predpisane s programsko klasifikacijo izdatkov občinskih proračunov. Podprogram je razdeljen na proračunske postavke, te pa na podskupine kontov in konte, določene s predpisanim kontnim načrtom.

Posebni del proračuna do ravni proračunskih postavk – podkontov in načrt razvojnih programov sta prilogi k temu odloku in se objavita na spletni strani občine Hrastnik: [www.hrastnik.si](http://www.hrastnik.si).

Načrt razvojnih programov sestavljajo projekti in se objavijo na spletni strani občine.

3. POSTOPKI IZVRŠEVANJA PRORAČUNA

3. člen

(izvrševanje proračuna)

Proračun se izvršuje na ravni proračunske postavke. Za izvrševanje proračuna se poleg tega odloka uporabljata tudi pravilnik, ki ureja postopke za izvrševanje proračuna Republike Slovenije, in zakon, ki ureja izvrševanje proračuna Republike Slovenije.

4. člen

( namenski prihodki in odhodki proračuna)

Namenski prihodki proračuna so poleg prihodkov, določenih v prvem odstavku 43. člena ZJF, tudi naslednji prihodki:

* donacije se porabijo za investicijska vlaganja v krajevne ceste,
* požarna taksa, ki se nameni za nabavo gasilske opreme,
* okoljska dajatev za onesnaževanje okolja zaradi odvajanja odpadnih voda,
* okoljska dajatev za onesnaževanje okolja zaradi odlaganja odpadkov,
* lastni prihodki krajevnih skupnosti, ki se uporabijo za financiranje izdatkov krajevnih skupnosti, predvidenih v finančnem načrtu krajevne skupnosti,
* renta CEROZ-a (za KS Marno),
* koncesijska dajatev za gospodarjenje z divjadjo, ki se porabi za zimsko krmo divjadi,
* komunalni prispevek.

Če se v tekočem letu v proračun vplača namenski prejemek, ki zahteva namenski izdatek, ki v finančnem načrtu proračuna ni izkazan ali ni izkazan v zadostni višini, se za višino dejanskih namenskih prejemkov poveča obseg izdatkov finančnega načrta in proračun.

Če se v tekočem letu v proračun vplača namenski prejemek v nižjem obsegu kot je izkazan v proračunu, se prevzema in plačuje obveznosti samo do višine dejanskih prejemkov oziroma ocenjenih razpoložljivih sredstev.

5. člen

( prerazporejanje pravic porabe )

Osnova za prerazporejanje pravic porabe je zadnji sprejeti proračun, spremembe proračuna ali rebalans proračuna.

O prerazporeditvah pravic porabe v posebnem delu proračuna (finančnem načrtu neposrednega uporabnika) med proračunskimi postavkami v okviru in med področji proračunske porabe odloča na predlog neposrednega uporabnika župan, med konti znotraj proračunske postavke pa predstojnik neposrednega uporabnika. Povečanje oziroma zmanjšanje ne sme presegati 20 % obsega posameznega področja proračunske porabe.

Župan s poročilom o izvrševanju proračuna v mesecu juliju in konec leta z zaključnim računom poroča občinskemu svetu o veljavnem proračunu za leto 2019 in njegovi realizaciji.

O prerazporeditvah pravic porabe v finančnem načrtu krajevne skupnosti odloča svet krajevne skupnosti brez omejitev.

6. člen

( spremljanje in spreminjanje NRP)

Neposredni uporabnik vodi evidenco projektov iz veljavnega načrta razvojnih programov.

Spremembe veljavnega načrta razvojnih programov so uvrstitev projektov v načrt razvojnih programov in druge spremembe projektov.

Neposredni uporabnik mora v 30 dneh po uveljavitvi proračuna uskladiti načrt razvojnih programov z veljavnim proračunom. Neusklajenost med veljavnim proračunom in veljavnim načrtom razvojnih programov je dopustna le v delih, kjer se projekti financirajo z namenskimi prejemki.

Po preteku roka iz prejšnjega odstavka o spremembi vrednosti veljavnih projektov do 20 % izhodiščne vrednosti odloča župan, če s tem ne poseže v spremembo proračuna tekočega leta, oziroma v skladu s pooblastili iz 5. člena odloka, v primeru ožjih delov občin pa predsednik sveta krajevne skupnosti.

Občinski svet odloča o uvrstitvi projektov v veljavni načrt razvojnih programov in o spremembi vrednosti projektov nad 20% izhodiščne vrednosti projektov.

Projekte, za katere se zaradi prenosa plačil v tekoče leto, zaključek financiranja prestavi iz predhodnega v tekoče leto, neposredni uporabnik uvrsti v načrt razvojnih programov v 30 dneh po uveljavitvi proračuna.

Neposredni uporabnik usklajuje spremembe proračunskih virov v veljavnem načrtu razvojnih programov za prihodnja leta znotraj podprograma sprejetega načrta razvojnih programov za posamezno leto.

7. člen

( odgovornost uporabnikov proračuna)

Za zakonito in namensko uporabo sredstev, ki so proračunskemu uporabniku oziroma prejemniku proračunskih sredstev razporejena iz proračuna, je odgovoren predstojnik proračunskega uporabnika (v primeru krajevnih skupnosti predsednik sveta krajevne skupnosti), zavoda, društva oziroma poslovodni organ prejemnika sredstev.

Neposredni proračunski uporabniki so dolžni prednostno zagotavljati sredstva za namene, ki so določeni z zakoni oziroma občinskimi predpisi in še omogočajo minimalni obseg delovanja (plače, prispevki, dodatki zaposlenim, materialni stroški, socialni transferi). Vsak izdatek iz proračuna mora imeti za podlago verodostojno knjigovodsko listino, s katero se izkazuje obveznost za plačilo. Pred izplačilom iz proračuna morajo izplačilo preveriti in pisno potrditi delavci občinske uprave, ki so zadolženi za izvrševanje proračuna na proračunskem področju, na katerega se izdatek nanaša.

Poraba sredstev za opravljanje nalog na posameznih področjih se dogovori s pogodbo v pisni obliki. Sredstva za posamezno nalogo se izplačajo na podlagi obračuna za izvršeno nalogo, izstavljenega računa, zahtevka oziroma sklepa župana.

Posredni proračunski uporabniki so dolžni pristojnim organom občinske uprave predložiti program dela in finančni načrt za leto 2019 ter poročila o realizaciji programov in o porabi sredstev po namenih za preteklo leto v skladu s predpisi oziroma metodologijo ekonomske klasifikacije javnofinančnih odhodkov. Posredni proračunski uporabniki uskladijo svoje finančne načrte s sprejetim občinskim proračunom po postopkih, ki jih določa Zakon o izvrševanju proračuna RS.

Posredni uporabniki so dolžni dodatno predložiti podatke za analizo poslovanja, ki jih zahteva župan, nadzorni odbor ali za finance pristojen organ občinske uprave.

8. člen

( največji dovoljeni obseg prevzetih obveznosti v breme proračunov prihodnjih let)

Neposredni uporabnik lahko v tekočem letu razpiše javno naročilo za celotno vrednost projekta, ki je vključen v načrt razvojnih programov, če so zanj načrtovane pravice porabe na proračunskih postavkah v sprejetem proračunu.

Skupni obseg prevzetih obveznosti neposrednega uporabnika, ki bodo zapadle v plačilo v prihodnjih letih za investicijske odhodke in investicijske transfere ne sme presegati 70 % pravic porabe v sprejetem finančnem načrtu neposrednega uporabnika, od tega:

1. v letu 2020 60 % navedenih pravic uporabe in

2. v ostalih prihodnjih letih 10 % navedenih pravic porabe.

Skupni obseg prevzetih obveznosti neposrednega uporabnika, ki bodo zapadle v plačilo v prihodnjih letih za blago in storitve in za tekoče transfere, ne sme presegati 25 % pravic porabe v sprejetem finančnem načrtu neposrednega uporabnika.

Omejitve iz prvega in drugega odstavka ne veljajo za prevzemanje obveznosti z najemnimi pogodbami, razen če na podlagi teh pogodb lastninska pravica preide iz najemodajalca na najemnika, in prevzemanje obveznosti za dobavo elektrike, telefona, vode, komunalne storitve in drugih storitev, potrebnih za delovanje neposrednih uporabnikov ter prevzemanje obveznosti za pogodbe, ki se financirajo sredstev donatorjev.

Prevzete obveznosti iz drugega in tretjega odstavka tega člena se načrtujejo v finančnem načrtu neposrednega uporabnika in načrtu razvojnih programov.

9. člen

( splošna proračunska rezervacija)

Med odhodki proračuna se del predvidenih proračunskih prejemkov vnaprej ne razporedi, ampak se zadrži kot splošna proračunska rezervacija. Sredstva v višini 30.000 evrov se lahko uporabijo za nepredvidene namene, za katere v proračunu niso zagotovljena sredstva ali za namene, za katere se med letom izkaže, da niso zagotovljena sredstva v zadostnem obsegu.

O uporabi sredstev splošne proračunske rezervacije odloča župan. Dodeljena sredstva splošne proračunske rezervacije se razporedijo v finančni načrt proračunskega uporabnika. O uporabi sredstev splošne proračunske rezervacije župan poroča Občinskemu svetu z zaključnim računom.

10. člen

( proračunski skladi)

Občina Hrastnik ima na osnovi določil zakona o javnih financah oblikovan proračunski sklad: Proračunska rezerva. Proračunska rezerva se v letu 2019 oblikuje v višini 100.000,00 evrov.

Na predlog za finance pristojnega organa občinske uprave odloča o posamezni uporabi sredstev proračunske rezerve za namene iz drugega odstavka 49. člena ZJF do višine 30.000,00 evrov župan in o tem s pisnimi poročili obvešča občinski svet.

4. POSEBNOSTI UPRAVLJANJA IN PRODAJE STVARNEGA IN FINANČNEGA PREMOŽENJA OBČINE

11. člen

Če so izpolnjeni pogoji iz tretjega odstavka 77. člena ZJF, lahko župan v letu 2019 odpiše dolgove, ki jih imajo dolžniki do občine, in sicer največ do vrednosti 250,00 evrov posamezne terjatve in do skupne višine 10.000,00 evrov.

Obseg sredstev se v primerih, ko dolg do posameznega dolžnika neposrednega uporabnika ne presega stroška dveh evrov, v poslovnih knjigah razknjiži in se v kvoto iz prvega odstavka tega člena ne všteva.

5. OBSEG ZADOLŽEVANJA IN POROŠTEV OBČINE IN JAVNEGA SEKTORJA

12. člen

( obseg zadolževanja občine in izdanih poroštev občine)

Občina se lahko zadolži kratkoročno v skladu z določili Zakona o javnih financah.

Občina za izpolnitev obveznosti javnih zavodov, katerih ustanoviteljica je, v letu 2019 ne bo izdajala poroštev.

13. člen

( obseg zadolževanja in izdanih poroštev posrednih uporabnikov občinskega proračuna,

 in javnih podjetij, katerih ustanoviteljica je občina ter pravnih oseb, v katerih ima Občina Hrastnik neposredno ali posredno prevladujoč vpliv na upravljanje)

Posredni uporabniki občinskega proračuna, javna podjetja, katerih ustanoviteljica je občina ter druge pravne osebe, v katerih ima občina neposredno ali posredno prevladujoč vpliv, se v letu 2019 ne bodo zadolževali.

Posredni uporabniki občinskega proračuna, javna podjetja, katerih ustanoviteljica je občina ter druge pravne osebe, v katerih ima občina neposredno ali posredno prevladujoč vpliv v letu 2019 ne smejo izdajati poroštva.

6. PREHODNE IN KONČNE DOLOČBE

14. člen

( začasno financiranje)

V obdobju začasnega financiranja Občine Hrastnik v letu 2020 se uporablja ta odlok in sklep o določitvi začasnega financiranja.

15. člen

( objava odloka in proračuna)

Odlok o proračunu občine Hrastnik, splošni del proračuna in posebni del po programih za leto 2019 se objavijo v Uradnem vestniku Zasavja.

Odlok o proračunu, splošni in posebni del proračuna z obrazložitvami in načrt razvojnega programa z obrazložitvami se objavijo na spletni strani Občine Hrastnik.

16. člen

( uveljavitev odloka)

Ta odlok začne veljati naslednji dan po objavi v Uradnem vestniku Zasavja.

Številka: 410-75/2018

Datum:

Marko FUNKL

ŽUPAN

OBČINE HRASTNIK